CELEX ID: 32012D0464
Publication Date: 2012-07-23

Document:
KOMISIJOS SPRENDIMAS
2012 m. liepos 23 d.
kuriuo iš dalies keičiami sprendimai 2006/861/EB, 2008/163/EB, 2008/164/EB, 2008/217/EB, 2008/231/EB, 2008/232/EB, 2008/284/EB, 2011/229/ES, 2011/274/ES, 2011/275/ES, 2011/291/ES ir 2011/314/ES dėl techninių sąveikos specifikacijų
(pranešta dokumentu Nr. C(2012) 4985)
(Tekstas svarbus EEE)
(2012/464/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. birželio 17 d. Europos Parlamento ir Tarybos direktyvą 2008/57/EB dėl geležinkelių sistemos sąveikos Bendrijoje (1), ypač jos 6 straipsnio 1 dalį,
kadangi:
(1)
2004 m. balandžio 29 d. Europos Parlamento ir Tarybos reglamento (EB) Nr. 881/2004, įsteigiančio Europos geležinkelio agentūrą (agentūros reglamentas) (2), 12 straipsnyje reikalaujama, kad Europos geležinkelio agentūra (toliau - agentūra) užtikrintų, kad techninės sąveikos specifikacijos (toliau - TSS) atitiktų techninę pažangą, rinkos tendencijas bei socialinius reikalavimus, ir siūlytų Komisijai, jos manymu, būtinas TSS pataisas;
(2)
2007 m. liepos 13 d. Sprendimu C(2007) 3371 Komisija suteikė agentūrai bendrąjį įgaliojimą vykdyti tam tikrą veiklą pagal 1996 m. liepos 23 d. Tarybos direktyvą 96/48/EB dėl transeuropinės greitųjų geležinkelių sistemos sąveikos (3) ir 2001 m. kovo 19 d. Europos Parlamento ir Tarybos direktyvą 2001/16/EB dėl transeuropinės paprastųjų geležinkelių sistemos sąveikos (4). Pagal įgaliojimo sąlygas agentūros prašoma persvarstyti greitųjų geležinkelių riedmenų, prekinių vagonų, lokomotyvų ir keleivinių riedmenų, triukšmo, infrastruktūros, energijos, kontrolės ir valdymo bei signalizavimo, eismo organizavimo ir valdymo, telematikos taikymo krovinių ir keleivių vežimui, geležinkelių tunelių saugos ir tinkamumo žmonėms su judėjimo negalia technines sąveikos specifikacijas (TSS);
(3)
2011 m. kovo 31 d. agentūra pateikė rekomendaciją dėl infrastruktūros registro, atitikties pagrindiniams TSS parametrams lygmens įrodymo tvarkos, taikomos esamoms geležinkelio linijoms, ir paskesnių TSS pakeitimų specifikacijos (ERA/REC/04-2011/INT);
(4)
pagal Direktyvos 2008/57/EB 29 straipsnio 1 dalį įsteigtas komitetas 2011 m. birželio 9 d. pateikė teigiamą nuomonę dėl Komisijos įgyvendinimo sprendimo dėl Europos patvirtintų geležinkelio transporto priemonių tipų registro ir dėl Komisijos įgyvendinimo sprendimo dėl geležinkelio infrastruktūros registro bendrųjų specifikacijų projektų. Priėmus du šiais projektais grindžiamus Komisijos teisės aktus (t. y. 2011 m. rugsėjo 15 d. Komisijos įgyvendinimo sprendimą 2011/633/ES dėl geležinkelio infrastruktūros registro bendrųjų specifikacijų (5) ir 2011 m. spalio 4 d. Komisijos įgyvendinimo sprendimą 2011/665/ES dėl Europos patvirtintų geležinkelio transporto priemonių tipų registro (6)), reikia atnaujinti susijusias TSS, kad būtų užtikrintas bendras nuoseklumas;
(5)
eismo organizavimo ir valdymo posistemio galiojančių TSS A priedėlyje daromos nuorodos į Europos geležinkelių eismo valdymo sistemos eksploatavimo taisyklių (parengtų pagal Europos traukinių kontrolės sistemos Sistemos reikalavimų specifikacijos 2.2.2 versiją) 1 versiją;
(6)
parengta Europos traukinių kontrolės sistemos Sistemos reikalavimų specifikacijos stabili versija - 2.3.0.d. Tai turėtų būti nurodyta atnaujintose Geležinkelių transporto eismo organizavimo ir valdymo TSS Europos geležinkelių eismo valdymo sistemos naudojimo taisyklėse, taikomose paprastiesiems ir greitiesiems geležinkeliams;
(7)
2011 m. liepos 20 d. agentūra pateikė rekomendaciją dėl persvarstytų eksploatavimo taisyklių ir principų, įtrauktų į eismo organizavimo ir valdymo TSS, taikomas paprastiesiems ir greitiesiems geležinkeliams (ERA/REC/08-2011/INT-ERTMS);
(8)
2011 m. rugsėjo 8 d. agentūra pateikė rekomendaciją dėl tolesnių techninių sąveikos specifikacijų pakeitimų, kad būtų ištaisytos klaidos ir pašalinti trūkumai (ERA/REC/07-2011/INT);
(9)
dėl praktinių priežasčių kelias TSS iš dalies pakeisti vertėtų vienu Komisijos sprendimu, kuriuo būtų padarytos konkrečios teisinių tekstų pataisos ir atnaujinimai. Šios pataisos ir atnaujinimai nesusiję su bendru TSS persvarstymu ar jų geografinės taikymo srities išplėtimu;
(10)
todėl iš dalies pakeisti būtina šiuos sprendimus:
-
2006 m. liepos 28 d. Komisijos sprendimą 2006/861/EB dėl transeuropinės paprastųjų geležinkelių sistemos posistemio „Riedmenys: prekiniai vagonai“ techninių sąveikos specifikacijų (7),
-
2007 m. gruodžio 20 d. Komisijos sprendimą 2008/163/EB dėl transeuropinės paprastųjų ir greitųjų geležinkelių sistemos techninės sąveikos specifikacijos „Geležinkelių tunelių sauga“ (8),
-
2007 m. gruodžio 21 d. Komisijos sprendimą 2008/164/EB dėl transeuropinės paprastųjų ir greitųjų geležinkelių sistemos techninės sąveikos specifikacijos „Žmonės su judėjimo negalia“ (9),
-
2007 m. gruodžio 20 d. Komisijos sprendimą 2008/217/EB dėl techninės sąveikos, susijusios su transeuropinės greitųjų geležinkelių sistemos infrastruktūros posistemiu, specifikacijos (10),
-
2008 m. vasario 1 d. Komisijos sprendimą 2008/231/EB dėl techninės sąveikos specifikacijos, susijusios su patvirtintos transeuropinės greitųjų geležinkelių sistemos, nurodytos Tarybos direktyvos 96/48/EB 6 straipsnio 1 dalyje, eksploatavimo posistemiu ir panaikinantį 2002 m. gegužės 30 d. Komisijos sprendimą 2002/734/EB (11),
-
2008 m. vasario 21 d. Komisijos sprendimą 2008/232/EB dėl transeuropinės greitųjų geležinkelių sistemos „Geležinkelių riedmenų“ posistemiui skirtos sąveikos techninės specifikacijos (12),
-
2008 m. kovo 6 d. Komisijos sprendimą 2008/284/EB dėl transeuropinės greitųjų geležinkelių sistemos „Energijos“ posistemio techninės sąveikos specifikacijos (13),
-
2011 m. balandžio 4 d. Komisijos sprendimą 2011/229/ES dėl transeuropinės paprastųjų geležinkelių sistemos posistemio „Geležinkelių riedmenys. Triukšmas“ techninių sąveikos specifikacijų (14),
-
2011 m. balandžio 26 d. Komisijos sprendimą 2011/274/ES dėl transeuropinės paprastųjų geležinkelių sistemos energijos posistemio techninės sąveikos specifikacijos (15),
-
2011 m. balandžio 26 d. Komisijos sprendimą 2011/275/ES dėl transeuropinės paprastųjų geležinkelių sistemos infrastruktūros posistemio techninės sąveikos specifikacijos (16),
-
2011 m. balandžio 26 d. Komisijos sprendimą 2011/291/ES dėl transeuropinės paprastųjų geležinkelių sistemos posistemio „Lokomotyvai ir keleiviniai riedmenys“ techninės sąveikos specifikacijos (17),
-
2011 m. gegužės 12 d. Komisijos sprendimą 2011/314/ES dėl transeuropinės paprastųjų geležinkelių sistemos traukinių eismo organizavimo ir valdymo posistemio techninės sąveikos specifikacijos (18);
(11)
šiame sprendime numatytos priemonės atitinka pagal Direktyvos 2008/57/EB 29 straipsnio 1 dalį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2006/861/EB priedas iš dalies keičiamas pagal šio sprendimo I priedą.
2 straipsnis
Sprendimo 2008/163/EB priedas iš dalies keičiamas pagal šio sprendimo II priedą.
3 straipsnis
Sprendimo 2008/164/EB priedas iš dalies keičiamas pagal šio sprendimo III priedą.
4 straipsnis
Sprendimo 2008/217/EB priedas iš dalies keičiamas pagal šio sprendimo IV priedą.
5 straipsnis
Sprendimo 2008/231/EB priedas iš dalies keičiamas pagal šio sprendimo V priedą.
6 straipsnis
Sprendimo 2008/232/EB priedas iš dalies keičiamas pagal šio sprendimo VI priedą.
7 straipsnis
Sprendimo 2008/284/EB priedas iš dalies keičiamas pagal šio sprendimo VII priedą.
8 straipsnis
Sprendimo 2011/229/ES priedas iš dalies keičiamas pagal šio sprendimo VIII priedą.
9 straipsnis
Sprendimo 2011/274/ES priedas iš dalies keičiamas pagal šio sprendimo IX priedą.
10 straipsnis
Sprendimo 2011/275/ES priedas iš dalies keičiamas pagal šio sprendimo X priedą.
11 straipsnis
Sprendimo 2011/291/ES priedas iš dalies keičiamas pagal šio sprendimo XI priedą.
12 straipsnis
Sprendimo 2011/314/ES priedas iš dalies keičiamas pagal šio sprendimo XII priedą.
13 straipsnis
Šis sprendimas taikomas nuo 2013 m. sausio 24 d.
14 straipsnis
Šis sprendimas skirtas valstybėms narėms.
Priimta Briuselyje 2012 m. liepos 23 d.

EuroVoc Classification:
Level 1: 100155
100158
100154
100149
100144
Level 2: 100237
100239
100244
100261
100174
100176
100212
100238
Level 3: 2181
5769
2015
5442
3641
2494
2090
4539
2517
All Descriptors: 1433
3114
3349
3645
4033
4514
5048
5864
7985
848